**Магурска Пештера** или **Магурата** (од 1942 до 24 октомври 1972 година позната како Рабишка Пештера) – пештера која се наоѓа во северозападниот дел на Бугарија, во близина на селото Рабиша, 25 км од градот Белоградчик во Видинската Област. Површината на пештерата изнесува 82,5 хектари, а просечната годишна температура е 12 °C.

Цртежите во Магурската Пештера се многу слични со цртежите во Мечкината Пештера во Италија и тие цртежи се сметаат за најзначајни уметнички дела на европскиот доцен палеолитски период.

Туристичките посети на пештерата ги организираат вработените во општината Белоградчик, а до 2012 година со пештерата раководел Министерски совет на Република Бугарија. Во 1984 година пештерата влегла во пробниот список на Светското наследство на УНЕСКО.

Опис
----

Се проценува дека пештерата е стара 15 милиони години, а нејзината должина изнесува 2,5 км. Влажноста на воздухот достига и 80%, просечната годишна температура на пештерата е 12 °C, освен една просторија во која температура е секогаш 15 °C. Пештерата е формирана на варовничкиот рид Рабиш, на надморска висина од 461 м. 
Главниот дел на пештерата е поделен во шест комори со различна големина. Најголемата е наречена Арк, нејзината должина е 128 м, ширината 58 м, додека висината е 21 метар. Во оваа пространа хала се одржуваат музички концерти при прославите на Божик и Велигден. На 3 мај 1960 година, пештерата е прогласена за споменик на природата.

Фауна
-----

Во пештерата се пронајдени коски на различни предисториски видови како што се пештерска мечка, пештерска хиена, лисица, волк, дива мачка и видра. Денес, жители на пештерата се скокачи (латински: *Collembola*), како и осум видови лилјаци: Rhinolophus ferrumequinum, Rhinolophus hipposideros, Rhinolophus euryal, шилестоушест ноќник, голем глувчоушест ноќник, мал глувчоушест ноќник, долгопрст ноќник и долгоушест ноќник.

Пештерски цртежи
----------------

Цртежите претставуваат важни случки на жителите на пештерата Магура: врски церемонии, ловечки сцени и прикази на божества кои се единствена на Балканскиот Полуостров. Цртежите на танци и лов се меѓу најзначајните во пештерата. Во Магура се идентификувани повеќе од 750 слики, кои се поделени во четири тематски групи: антропоморфни, зооморфни, геометриски и симболични.  
 Заради зачувување просторот со цртежите е заграден. Пред 1993 година пештерата не била заштитена и влезот бил бесплатен. Од тие причини, некои од цртежите се оштетени. Пештерата сега е отворена за јавноста во текот на цела година, но цртежите може да се видат само со присуство на туристички водич и плаќање надомест.

Галерија
--------

* Пештерски цртеж кој претставува календарПештерски цртеж кој претставува календар
* Цртеж на кој е претставен лов на дивечЦртеж на кој е претставен лов на дивеч
* Цртеж на пештерска мечкаЦртеж на пештерска мечка
* 
* Туристичка обиколкаТуристичка обиколка

* 
* 
*

Наводи
------

1. ↑  „Bulgarian rock art: the Magura Cave paintings". *TRACCE Online Rock Art Bulletin*. 19 ноември 2014.
2. ↑  „The Magoura Cave with drawings from the bronze age". UNESCO World Heritage Centre.
3. ↑  Kassabova, Kapka (2008). *Bulgaria*. New Holland. стр. 115. ISBN 978-1-84537-564-5.
4. ↑  *Magura Cave*. UnicArt Bulgaria. 2014. стр. 1.
5. ↑  Stoev, Alexey; Maglova, Penka (2014). „Astronomy in the Bulgarian Neolithic". Во Ruggles, Clive L. N. (уред.). *The Handbook of Archaeoastronomy and Ethnoastronomy*. New York: Springer. стр. 1377–1384. ISBN 978-1-4614-6140-1.
6. ↑  Bahn, Paul G. (1998). *The Cambridge Illustrated History of Prehistoric Art* (1. publ.. изд.). Cambridge: Cambridge Univ. Press. стр. 108–109. ISBN 978-0-521-45473-5.
7. ↑  Arcà, Andrea (19 ноември 2014). „Bulgarian rock art: the Magura Cave paintings". *TRACCE Online Rock Art Bulletin*.
8. ↑  „An excerpt of my Magura cave paintings study - The origin of the force". kikowsky\_eng. 1 ноември 2011. Проверете ги датумските вредности во: `|date=` (help)
9. ↑  „Bulgaria Magura Cave Paintings Exhibited for First Time". *Novinite.com*. 18 март 2009.

Надворешни врски
----------------

|  |  |
| --- | --- |
| Ризница | „Магурска Пештера" на Ризницата ? |

* Пештерата Магура на семрежното место на *bulgariatravel.org* Архивирано на 12 мај 2012 г.